alexandrainst/scandi-wiki huggingface dataset:
Peter Haars

Peter Haars (født 18. februar 1940 i Nürnberg i Tyskland, død 2005 i Oslo) var en tysk-norsk grafisk designer, illustratør og forfatter.

Peter Haars kom til Norge i 1962. Han lagde plakater for Det Norske Teater og sto bak om lag 300 bokomslag gjennom jobb som art director i Pax forlag og Gyldendal.

Haars laget også tegneserier og oversatte, redigerte og skrev egne bøker.  I 1983 var han med på å stifte Norsk Illustratørforbund, forløperen til tegner- og designerorganisasjonen Grafill. I 1987 ble han professor i grafisk design og illustrasjon ved Statens håndverks- og kunstindustriskole i Oslo.

Peter Haars, sammen med Calle Christensen, Leif Anisdahl, Bruno Oldani og andre, var blant de utøverne i Norge som fanget opp de nye stilidealene i grafisk design på 1960- og 1970-tallet. Haars mange bokomslag med surrealistiske, pop art-inspirerte industrifantasier i airbrush-teknikk preget store deler av 1980-tallet, spesielt i Lanterne science fiction-serien.

Peter Haars mottok Bokkunstprisen i 1989.

Bibliografi (utvalg) 
 1971: Prokon – tegneserie
 1972: Happy Biff: – en pedagogisk tegneserie, hvor leseren avgjør om den er utopisk  – samfunnssatirisk tegneserie
 1977: Pygmalion og andre avskyelige noveller – noveller
 1978: Reisen til Ai-Po-Tu: en fantastisk parabel 1979: Kutt eller Den negative helt som medium – roman
 1985: Pull – roman
 1996 - 1998: Fake'' – Plakatprosjekt

Referanser

Eksterne lenker 
 Kort minneord av Tor Åge Bringsværd 
 Peter Haars.no
 Peter Haars - Discogs.com

Popkunst
Norske illustratører
Norske grafiske designere
Fødsler i 1940
Dødsfall i 2005
TV.com

TV.com var et nettsted som tilhørte CNET Networks, Inc. Siden ble lansert i 2005 og erstattet den populære TV Tome-nettsiden. Den ble nedlagt i 2019.

Siden dekket fjernsyn og fokuserte på engelskspråklige TV-serier produsert eller vist i USA, Storbritannia, Canada, Australia og Irland. I tillegg til episode-guider, inkluderer den også USA-relaterte nyheter, omtaler, bilder, trailere og TV-lister.

Eksterne lenker 
 

Nettsteder
Etableringer i 2005
Jærmuseet

Jærmuseet  er regionalt vitensenter for Sørvestlandet og regionmuseum for kommunene Randaberg, Sola, Sandnes, Gjesdal, Klepp, Time og Hå. 

Museet ble grunnlagt i 1985 av jærkommunene Sandnes, Sola, Randaberg, Hå, Klepp, Time og Gjesdal. Museet er organisert som stiftelse. Hovedkontoret ligger på Vitengarden på Nærbø. 

Jærmuseet forvalter og produserer kunnskap og formidler kunnskapsbaserte opplevelser. Museet skal bidra til at folk flest, og særlig barn og unge, får økt kunnskap og bedre forståelse for disse sammenhengene, slik at en kan opprettholde og videreutvikle et teknologibasert samfunn som samtidig tar vare på natur og miljø, kultur og historie.

Museet formidler den regionale industrihistorien i nyere tid.

Avdelinger
Vitenfabrikken i Sandnes
Vitengarden på Nærbø
Tungenes fyr i Randaberg
Nasjonalt Garborgsenter på Bryne

Stiftelsen har også driftsansvar og/eller museumsfaglig ansvar for:
Hå bygdemuseum] med Det gamle gårdstunet Grødaland og Varden sjøredningsmuseum på Brusand
Klepp bygdemuseum
Randaberg bygdemuseum
Gjesdal bygdemuseum med Limagarden i Gjesdal
Flyhistorisk Museum, Sola
Rogaland Krigshistoriske Museum
Knudaheio
Garborgheimen

Jærmuseet driver også det omreisende vitensenteret Science Circus, som reiser til grunnskoler i Rogaland og Agder.

Priser
Jærmuseet ble i 2009 kåret til "Årets museum" av Norges Museumsforbund, og vant den europeiske Micheletti Award 2009 for beste teknologiske museum i Europa

Referanser

Eksterne lenker 
 Jærmuseet
 Årets museum 2009

Jæren
Museer i Rogaland
Kultur i Hå
Vitensentre
Alphaville

Alphaville er en tysk rock- og synthpopgruppe som ble dannet i 1982, da under navnet Forever Young, som ble navnet til deres debutalbum. Etter ett år skiftet gruppen navn til Alphaville i 1983. Gruppen tok navnet fra den svarthvitt franske science fiction/dystopiske film noir-filmen med samme navn fra 1965 av Jean-Luc Godard. Filmen fikk Gullbjørnen i 1965.

Deres debutalbum Forever Young hadde hitene «Sounds Like a Melody», «Forever Young» og «Big in Japan» i 1984.

Vokalist i gruppen er Marian Gold (eg. Hartwig Schierbaumm født 24. mai 1954 i Herford) og de øvrige medlemmene var fra starten Frank Mertens (eg. Frank Sorgatz) og Bernhard Lloyd (eg. Bernhard Gößling). Frank Mertens forlot gruppen og ble erstattet av Ricky Echolette (eg. Wolfgang Neuhaus) innen den siste singelen «Jet Set» ble gitt ut fra albumet Forever Young. Bernhard Lloyd forlot offisielt gruppen 18. mars 2003. Gruppens senere utgivelser har aldri nådd debutalbumets store salgstall.

Album
Forever Young (1984)
Afternoons In Utopia (1986)
Alphaville: The Singles Collection (1988)
The Breathtaking Blue (1989)
First Harvest 1984-92 (1992)
Prostitute (1994)
Salvation (1997)
Dreamscapes (1999)
Stark Naked And Absolutely Live (2000, live)
Forever Pop (2001)
CrazyShow (2003)
Dreamscapes Revisited (2005)
Catching Rays On Giant (2010)

Eksterne lenker
 
 
 
 Den skandinaviske fan-clubben New Horizons
 Alphaville forum
 Alphaville framfører «Forever Young» i 1984
 Alphaville Music

Tyske musikkgrupper
Band etablert i 1982
Navan

Navan er administrasjonsbyen i Meath i Irland. Den ligger ved hovedveien N3 og elvene Blackwater og Boyne. og var ved folketellingen i 2002 den niende største og den raskest voksende byen i landet. Siden tellingen i 1996 hadde befolkningstallet vokst med hele 51,6%. 

Det katolske bispedømmet Meath hadde tidligere sete i Navan, men dette ble flyttet til Mullingar i Westmeath. Europas største bly- og sinkgruve, Tara Mines, ligger utenfor Navan. Nær byen finner man Brú na Bóinne med neolittiske monumenter, Tara, Skryne, Slane, Kells og Trim. 

Tradisjonelt har teppeproduduksjon vært en viktig industri i Navan, og møbelindustrien har også stått sterkt. Begge er i nedgangstider, og mange selskaper har flyttet produksjonen til lavkostland.  Allikevel har den keltiske tiger ført til betydelig vekst, ikke minst på grunn av at det bare er rundt fem mil til Dublin slik at mange pendlere har slått seg ned der.

Kommunikasjon 
Det var tidligere passasjertog mellom Clonsilla og Navan, men denne ble lagt ned i 1963. Det store antallet pendlere må derfor bruke bil eller buss, og selv om N3 gir rask forbindelse til hovedstaden er det ønsker om å få opprettet en ny passasjerlinje

Linjen som går gjennom byen brukes fremdeles av Iarnród Éireann til godstrafikk.

Kjente innbyggere 
Blant kjente personer fra Navan finner man Francis Beaufort, kjent for vindskalaen, skuespilleren Pierce Brosnan som bodde der i barndommen, TV-personligheten Hector Ó hEochagáin og komikerne Dylan Moran og Tommy Tiernan.

Referanser

Eksterne lenker 
 

Byer i Meath
Bø kirke

Bø kirke finnes flere steder:

 Bø kirke (Hyllestad) i Hyllestad, Sogn og Fjordane
 Bø kirke (Bø i Vesterålen) i Bø i Vesterålen, Nordland
 Bø nye kirke i Bø i Telemark
 Bø gamle kirke i Bø i Telemark
Njardar Vikinglag

Njardar Vikinglag er en organisasjon som jobber med å formidle historie fra vikingtiden.

Laget 
Laget ble stiftet 20. november 2005 og har sin base i Gudvangen i Sogn.

Njardar Vikinglag har i overkant av 100 betalende medlemmer.

Høvding i laget er Georg Olafr Reydarson Hansen.

Aktiviteter 
Njardar arrangerer hvert år vikingmarked i Gudvangen.

Eksterne lenker
 Njardar Vikinglags offisielle hjemmeside
 Njardar Vikinglag på Facebook 
 Vikingmarkedet i Gudvangen
 Njardar Vikinglag på MySPace
 ( i Enhetsregisteret)

Historielag
Aurland
Etableringer i 2005
Lande (Sarpsborg)

Lande er en bydel i Sarpsborg kommune. Lokalisert øst for Tunevannet, har Lande navn etter en gård i området som på gammelnorsk het Landir; -flertall av land. 

Skuespiller Nils Ole Oftebro er oppvokst på Lande. Det er en skole som heter Lande barneskole.

Bosetninger i Sarpsborg
Ku og Kylling

Ku og Kylling er en amerikansk animert TV-serie for barn som gikk på Cartoon Network fra 1997 til 1999. Serien ble skapt av David Feiss.

Handling 
Serien handler om ei ku, kalt Ku, og hennes storebror Kylling (som er en kylling). Deres foreldre er mennesker, og overkroppene deres blir aldri vist, bortsett fra en episode der man kan se at de ikke har noen overkropper i speilet. I de fleste episodene er Den Røde Fyren, en figur også kjent fra søsterserien E.G. Vesel, inkludert. Han prøver som regel forgjeves å forhandle med Ku og Kylling. Det er ikke mange rollefigurer i serien, men blant de unevnte er Flem, Earl, Læreren og Superku, som er alter egoet til Ku. En annen figur i serien som er lite med er Fetter Beinlaus. Han er fetteren til Ku og Kylling og har absolutt ingen bein i kroppen og kan derfor ikke bevege seg.

Rollefigurer

Ku 
(Originalnavn: Cow) Ku er en av hovedkarakterene i ku og kylling, hun er 7 år og er lillesøsteren til Kylling. Hun ser opp til storebroren sin og har et alterego kalt superku, (hun har også superkrefter når hun er superku)

Kylling 
(Originalnavn: Chicken) Kylling er en av hovedkarakterene i Ku og Kylling, han er 11 år og er storebroren til Ku. Kylling pleier ofte å bli irritert og flau over oppførselen til Ku, men bryr seg likevel om henne innerst inne.

Den Røde fyren 
(Originalnavn: The Red Guy) Den Røde fyren er hovedskurken i Ku og Kylling. Han er en rød fyr som ligner på djevelen (og i pilotepisoden "No smoking var han djevelen". Han prøver konstant å svindle, lure, plage og toturere Ku og Kylling, men mislykkes alltid. Ofte enten i konfrontasjon med superku eller på grunn av hans egen inkompetanse.

Ku og Kyllings mor 
(Originalnavn: Cow and Chicken's mom) Moren til Ku og Kylling.

Ku og Kyllings far 
(Originalnavn: Cow and Chicken's dad) Faren til Ku og Kylling.

Flem 
En av bestevennene til Kylling

Earl 
En av bestevennene til Kylling

Læreren 
(Originalnavn: Teacher) Læreren som under klassen Ku og Kylling går i

Fetter Beinlaus 
(Originalnavn: Boneless Chicken) Fetteren til Ku og Kylling. Han har ingen bein i kroppen og kan derfor ikke rør på seg i det hele tatt.

Norske stemmer 
 Anitra Eriksen som Ku
 Kim Fangen som Kylling
 Christoffer Staib som Den Røde Fyren
Nicolay Lange-Nielsen som Ku og Kyllings far
Katrine Blomstrand som Ku og Kyllings mor, læreren og Penny
Magnus Skjegstad som Flem
Tommy Karlsen Sandum som Earl
Stig Krogstad som Beinlaus

Engelske/originale stemmer 

 Charlie Adler som Ku, Kylling, Den Røde Fyren og Beinlaus
 Candi Milo som Ku og Kyllings mor, læreren og Penny
 Dee Bradley Baker som Ku og Kyllings far
 Howard Morris som Flem
 Dan Castellaneta som Earl

Eksterne lenker 
 

Animerte barneserier fra USA
TV-serier fra 1990-årene, fra USA
TV-produksjoner på Cartoon Network
Gransherad kirke

Gransherad kirke (Gransherad kyrkje) er en langkirke fra 1849 i Notodden kommune, Vestfold og Telemark fylke.

Byggverket er i tre og har 250 plasser.

Før dagens kirke hadde Gransherad en stavkirke fra 1300-tallet som ble revet i 1849. Gransherad kirke ble oppført av byggmester Halvor Andreas Olsen etter en typetegning av slottsarkitekt H.D.F. Linstow og innviet den 11. september 1849. Sakristiet er fra 1930-årene. Bårehuset er fra 1985.

Referanser

Kilder

Eksterne lenker 
 Notodden kirkelige fellesråd
 
 

Kirker i Notodden
Kirker i Øvre Telemark prosti
Kulturminner i Notodden
Religiøse byggverk fra 1849
1849 i Norge
Bygninger tegnet av Hans Linstow
Langkirker i Agder og Telemark bispedømme
Analog ost

Analog ost eller margarinost er markedsført i Norge fra 2005. Analog ost er et annet begrep for ostesubstitutt. Jakten på produkter med lavere fettinnhold, sunnere fett eller lavere priser er blant faktorene som har gitt rom for slike substitutter.

Disse ostene har kunnet markedsføres i Norge takket være at osteforskriften har hatt en åpning for bruk av betegnelsen ost også for margarinost.

Tidlige lanseringer 
De første produktene som kom på markedet var pizzatopping, Arla Finello Pizzatop. Synnøve Finden markedsfører et blandingsprodukt. TINE leverer analog ost til storhusholdninger. Det ble kjent at restaurantkjeden Dolly Dimple's brukte analog ost på sine pizzaer
. På nettsiden til Dolly Dimple's står det skrevet (aug. 2008) at «oste blandingen» er en blanding mellom ost og 13% planteoljer

. 

Disse unntaksproduktene har fått en del oppmerksomhet i media og flere forbrukere har sagt at de føler seg lurt når de får vite at pizzatopping ikke er ost og at «ost» ikke nødvendigvis er ost.

Hjertego' ost 
Mills lanserte i januar 2007 Vita hjertego’ ost med 97,7% fett fra raps- og solsikkeolje. Dette førte til at Landbruks- og matdepartementet tok initiativ til å fjerne unntaket for margarinost. 

Mills sier at produktet ser ut som ost, smaker som ost og oppfører seg som en ost. 

I april 2007 kom forskriftsendringen og unntaket for såkalt «margarinost» ble fjernet. Heretter vil produkter som betegnes som ost, være basert på melkeråvarer - og ikke på annet fett eller substitutter. Normalkravet i Norge, som i alle andre land som bruker «Codex Alimentarius», er nå at ost skal fremstilles av melk, fløte eller blandinger av dette samt ved delvis konsentrering av myse.

Mills måtte finne en ny og dekkende betegnelse for sitt produkt, og valget falt til slutt på «Gul».

Se også 
 Ost

Referanser 

Matingredienser
Ja vi elsker (andre betydninger)

Ja vi elsker har flere betydninger:

Norges nasjonalsang: Ja, vi elsker dette landet
en norsk dokumentarserie om ekteskap som gikk på NRK i 2009: Ja, vi elsker.
en norsk underholdnings-serie som gikk på NRK i 1998 med Tore Strømøy som programleder: Ja, vi elsker (NRK)
en norsk tv-serie/sjekkeprogram som gikk på TV3 i 1995 med Elisabeth Andreassen som programleder: Ja, vi elsker (TV3)
en episode av den norske komiserien Fleksnes fra 1988: Ja da - vi elsker!
Ja, vi elsker, en film av Sølve Skagen (1983)
«Ja, vi elsker», en sang av Klovner i kamp (2016)
Vinje kirke (Telemark)

Vinje kirke er en korskirke fra 1796 i Vinje kommune, Vestfold og Telemark fylke. Byggverket er i tre og har 225 plasser.

Det er en tømret korskirke med prekestolalter, tegnet av landets fremste bondearkitekt på den tid, Jarand Rønjom. Alterbildet ble forært kirken i 1932 av Henrik Sørensen, som også dekorerte den i varme farger sammen med bygdekunstneren Sveinung Fetveit og Olav Kringlegarden. Dagfin Werenskiold har skåret ut symbolene på kirkebenkene.

Historie 

Vinje kirke omtales i middelalderen som Vinjar kirkja, og må være bygget før 1200. Det var en stavkirke, uten stoler og benker, slik at menigheten satt på gulvet. En middelaldersk vievannskjele fra Vinje kirke havnet på Nationalmuseet i København. Da kirken ble nedrevet i 1796, sendte sogneprest Marcus Monrad to gamle planker til København (disse plankene kom senere til Oldsaksamlingen i Kristiania). På en av dem var det flere vers skrevet med runer. Den andre inneholdt en historisk runeinnskrift: Sigurþr jalssun ræist runar þesar lougardagen æftir Botolfsmæso er an flyþi higat ok vildi æigi ganga til sætar viþ Sverri foþurbana sin ok bræþra («Sigurd Jarlsson risset disse runene lørdagen etter Botolvsmesse, da han flyktet hit og ikke ville gå til forlik med Sverre, sin fars og brødres banemann»). Denne Sigurd Jarlsson må ha vært sønn av Erling Skakke, som falt i 1179, og brødrene hans var Magnus og Finn, som falt i 1184 og 1185 i krigen mot kong Sverre. Under gulvet i koret ble det dessuten funnet en «svartebok» fra 1500-tallet - Vinjeboka, som i dag befinner seg i Oslo katedralskoles samling.

Fra stavkirken er også bevart en kapitelløve. Denne er ifølge Roar Hauglid skåret av samme person som står bak utskjæringene på portalen fra Øyfjell stavkirke.

Referanser

Litteratur 
 Amund Helland: «Vinje herred», i Topografisk-statistisk beskrivelse over Bratsberg amt. Anden del. Kristiania: Aschehoug, 1900.

Eksterne lenker 
 
 Vinje kyrkjelege fellesråd
 

Kirker i Vinje
Kirker i Øvre Telemark prosti
Kulturminner i Vinje
Religiøse byggverk fra 1796
1796 i Norge
Korskirker i Norge
Jarand Rønjom
Valgkirker i 1814
Kirker med prekestolalter
Malangen kirke

Malangen kirke er en langkirke fra 1853 på Mortenhals i Balsfjord kommune, Troms og Finnmark fylke.

Byggverket er i tre og har 280 plasser. Kirken er tegnet av bygdefolket.

Litteratur

Eksterne lenker 
 
 
 Balsfjord og Malangen menighet
 Kirker i Balsfjord kommune

Kirker i Balsfjord
Kulturminner i Balsfjord
Religiøse byggverk fra 1853
1853 i Norge
Kirker i Senja prosti
Mestervik kapell

Mestervik kapell er en langkirke fra 1968 på Mestervik i Malangen i Balsfjord kommune i Troms og Finnmark fylke. Kapellet er i tre og har 100 plasser.

Bygget var opprinnelig skole, men ble i 1967 bygd om til kapell etter tegninger av arkitekt Harry Gangvik, som blant annet tegnet Målselv kirke. Kapellet ble vigslet av biskop Monrad Norderval 3. mars 1968.

Litteratur 
 
 Ronny Trælvik og Lill-Karin Elvestad, Kirkene i Troms, Bind II, Bok i Nord, forlag, 2016, s. 194-199

Eksterne lenker 
 
 Balsfjord og Malangen menighet
 Kirker i Balsfjord kommune 

Kirker i Balsfjord
Kirker i Senja prosti
Kulturminner i Balsfjord
Norske kirker fra 1968
Nordkjosbotn kirke

Nordkjosbotn kirke er en langkirke fra 1987 i Nordkjosbotn i Balsfjord kommune i Troms og Finnmark fylke. Kirken har 260 plasser.

Grunnsteinen ble nedlagt av ordfører Olav Åsheim i 1986. Tilstede var biskop Arvid Nergård samt Per Oskar Kjølaas, som flere år senere også skulle bli biskop. 21. juni 1987 ble den innviet.

Kirken fikk nytt orgel i 2005. Dette var et brukt orgel fra Tyskland som ble flyttet til Nordkjosbotn.

Litteratur 
 
 Ronny Trælvik og Arne Ivar Hansen, Kirkene i Troms, Bind III, s. 225-231. Bok i Nord, 2017.

Eksterne lenker 
 Balsfjord og Malangen menigheter
 Kirker i Balsfjord kommune 

Kirker i Balsfjord
Norske kirker fra 1987
Kirker i Senja prosti
Selnes kapell

Selnes kapell er en langkirke fra 1968 i Lyngen kommune, Troms og Finnmark fylke.

Byggverket er i tre og har 200 plasser.

Adkomst til stedet er via Fv313.

Litteratur

Eksterne lenker 
 
  Kirker i Norge (Kirchen in Norwegen)

Kirker i Lyngen
Norske kirker fra 1968
Kulturminner i Lyngen
Storsteinnes kapell

Storsteinnes kapell er en langkirke fra 1968 på Storsteinnes i Balsfjord kommune i Troms og Finnmark fylke. Kirken er i tre og har 200 plasser. Den ble vigslet av biskop Monrad Norderval 5. mai 1968.

Arbeidet med å bygge kirke på Storsteinnes ble startet med opprettelsen av en kapellforening i 1965, og allerede to år senere, i 1967, var tegningene til bygget godkjente. Kapellet ble tegnet av Forsvarets distriktsingeniør Nord-Norge, som også tegnet Heggelia kapell i Målselv på samme tid. Dette gjør at de to byggene er bortimot identiske.

Alter, alterring, prekestol og døpefont ble lagd av yrkesskolen i Tromsø. Kirken ble vigslet i mai 1968, rundt tre år etter at kapellforeningen ble stiftet. Biskop Nordenval som vigslet kapellet sa i sin tale at det måtte «ha skjedd et under at det har gått så fort med å reise dette kapellet.»

I 1998 fikk kirken altertavle og blyglassvinduer lagd av Ulf Dreyer.

Referanser

Litteratur 
 
 Ronny Trælvik og Lill-Karin Elvestad: Kirkene i Troms, bind II, Bok i Nord, Finnsnes, 2016. s. 200-205

Eksterne lenker 
 
 
  Kirker i Norge (Kirchen in Norwegen)

Kirker i Balsfjord
Kulturminner i Balsfjord
Norske kirker fra 1968
Kirker i Senja prosti
Trastad kapell

Trastad kapell er et kapell fra 1969 i Kvæfjord kommune, Troms fylke. Kapellet er ikke i bruk lenger, men hadde 350 plasser.

Kapellet var institusjonskapell ved Trastad Gård, som var en sentralinstitusjon for psykisk utviklingshemmede. Disse institusjonene ble avviklet i 1991, ved den såkalte ansvarsreformen, men Kvæfjord menighet holdt kapellet i drift med noen gudstjenester per år i noen år til.

Siste gudstjeneste i Trastad kapell ble arrangert 12. april 2004, og bygget fungerer nå som kulturhus i Kvæfjord.

Litteratur 
 

Tidligere kirker i Troms og Finnmark
Kirker i Kvæfjord
Norske kirker fra 1969
Husøy kapell

Husøy kapell er en langkirke fra 1957 på Husøy i Senja kommune, Troms og Finnmark fylke. Det ble renovert og utvidet i 1974.

Byggverket er i tre og har 100 plasser.

Nærmeste gravlund er ved Laukhella.

Litteratur

Eksterne lenker 
 
 Lenvik menighet: Kirkene i  Lenvik menighet

Kirker i Senja
Kulturminner i Senja
Norske kirker fra 1957
Laukhella kapell

Laukhella kapell var en langkirke fra 1949 i Lenvik kommune, Troms fylke.

Byggverket er i tre og har 100 plasser. Kapellet ble avvigslet 5. juni 2011.

Litteratur

Eksterne lenker 
 
 Om avvigslingen / cachet utgave

Tidligere kirker i Troms og Finnmark
Kulturminner i Senja
Norske kirker fra 1949
Kirker i Senja
Tesalvie

Tesalvie (Salvia officinalis) kommer fra ordet salvare som betyr å helbrede.

Salvie har en betennelsesdempende effekt både på forstyrrelser relatert til mage og tarm og på luftveisinfeksjoner. Derfor blir salvie ofte brukt til munnskyll eller gurgling av halsen.

Miljø 
Opprinnelig kommer salvie fra Sør-Europa hvor planten vokser i de sørvendte fjellsidene. Salvie var godt kjent i antikken og ble fraktet til Alpene av munker i middelalderen.

Litteratur 
 Betsy Clebsch: The New Book of Salvias, 2003, ISBN 0-88192-560-8

Eksterne lenker 
 

Leppeblomstfamilien
Røde blomster
Flerfargede blomster
Fylkesvei 7944

Fylkesvei 7944 går mellom Nordstrand og Nikkeby på Laukøya med ferger til Storsteinen på Kågen og Lauksundskaret på Arnøya i Skjervøy kommune. Veien over land er 9,7 km lang, fergestrekningene tilsammen 6,4 km.

Frem til 2019 hadde veien betegnelsen fylkesvei 349 (Troms).

Kommuner og knutepunkter

Endepunkt Nordstrand

Referanser

Eksterne lenker 
 Vegvesenets vegkart 
 
 Hurtigbåter - Troms fylkestrafikk

Fylkesveier i Troms og Finnmark
Veier i Skjervøy
Fylkesvei 7940

Fylkesvei 7940 går mellom Årviksand og Nymoen på Arnøya i Skjervøy kommune. Veien er 44,9 km lang.

Frem til 2019 hadde veien betegnelsen fylkesvei 347 (Troms).

Kommuner og knutepunkter

Årvik

 Langfjorden skredoverbygg (775 m)

Lauksletta
Endepunkt Nymoen

Referanser

Eksterne lenker 
 Vegvesenets vegkart 
 
 Hurtigbåter - Troms fylkestrafikk

Fylkesveier i Troms og Finnmark
Veier i Skjervøy
Lenangsøyra kapell

Lenangsøyra kapell er et kapell fra 1996 i Lyngen kommune, Troms og Finnmark fylke.

Adkomst til stedet er via Fv313 og kommunale veger Ørstrandveien og Ravikveien.

Litteratur

Eksterne lenker 
 
 Lyngen menighet om Lenangsøyra kapell
  Kirker i Norge (Kirchen in Norwegen)
 Arne Teigen: Markerer 20 år for Lengangsøyra kapell (Framtid i nord, 25. oktober 2016)

Kirker i Lyngen
Norske kirker fra 1996
Kirker i Nord-Troms prosti
Fylkesvei 7908

Fylkesvei 7908 går mellom Helleberget og Grøtnesdalen på Reinøya i Karlsøy kommune. Veiens lengde er 50,5 km uten fergestrekningene, som tilsammen har en lengde på 21,9 km.

Den sørlige delen av Reinøya var frem til 1. januar 2008 en del av Tromsø kommune.

Frem til 2019 hadde veien betegnelsen fylkesvei 301 (Troms).

Kommuner og knutepunkter

Stakkvik

Endepunkt Grøtnesdalen

Referanser

Eksterne lenker 
 Vegvesenets vegkart 
 
 Fergerute Hansnes–Stakkvik
 Hurtigbåter - Troms fylkestrafikk

Fylkesveier i Troms og Finnmark
Veier i Karlsøy
Nord-Lenangen menighetshus

Nord-Lenangen menighetshus er et læstadiansk menighetshus i form av en langkirke fra 1981 i Lyngen kommune, Troms og Finnmark fylke.

Byggverket er i tre og har 180 sitteplasser.

Adkomst til stedet er via fylkesvei 312. Det er ikke kirkegård på stedet.

Det privateide menighetshuset betjenes av presten i Lyngen sogn, og det vakte medieoppsikt i 2013 da presten ble nektet adgang fordi han var skilt.

Referanser

Litteratur

Eksterne lenker 
  Kirker i Norge (Kirchen in Norwegen)

Kirker i Lyngen
Norske kirker fra 1981
Fylkesvei 7910

Fylkesvei 302 (Fv302) i Troms går mellom Stigneset på Rebbenesøya i Tromsø og Hessfjord på Ringvassøya i Karlsøy kommune. Veien har en fergestrekning.

Traséer: Hessfjord – Mikkelvik (32,0 km), Bromnes – Skogvik (14,6 km), fergestrekningen er 3,0 km lang.

Frem til 2019 hadde veien betegnelsen fylkesvei 302 (Troms).

Kommuner og knutepunkter

Skogvik

Rebbenes
 Ferge fra Bromnes på Rebbenesøya
 til Mikkelvik på Ringvassøya

Skogsfjord

Referanser

Eksterne lenker 
 Vegvesenets vegkart 
 Kartverkets norgeskart
 

Fylkesveier i Troms og Finnmark
Veier i Karlsøy
Veier i Tromsø